COGITATIONES DE NATURA RERUM. 227 



si forte robustius sit, victoria potiatur ; id est, ut non 

 flarnma globum expellat, sed globus flammam sufFocet. 

 Itaque si loco pulveris tormentarii, sulphurem vel ca- 

 phuram vel similia accipias, quas flammam et ipsa cito 

 corripiunt, et (quia corporum compactio inflammation! 

 impedimento est) ea in grana pulveris, admista cineris 

 juniperi vel alicujus ligni maxime combustilis aliqua 

 portione, efformes ; tamen (si nitrum absit) motus iste 

 rapidus et potens non sequitur : sed motus ad inflanv 

 mationem a niole corporis renitentis impeditur et con- 

 stringitur, nee se explicat aut ad effectum pertingit. 

 Rei autem veritas sic se babet. Motum istum, de quo 

 quaeritur, geminatum et compositum reperias. Nam 

 prseter motum inflammationis, qui in sulphurea pul 

 veris parte maxime viget, subest alius magis fortis et 

 violentus. Is fit a spiritu crudo et aqueo, qui ex nitro 

 maxime, et nonnihil a car bone salicis concipitur, qui 

 et ipse expanditur certe (ut vapores subdito calore 

 solent), sed una etiam (quod caput rei est) impetu 

 rapidissimo a calore et inflammatione fugit et erum- 

 pit, atque per hoc etiam inflammation! vias relaxat et 

 aperit. Hujusce motus rudimenta et in crepitationibus 

 aridorum foliorum lauri vel liederae cernimus, cum in 

 ignem mittuntur ; et magis etiam in sale, qui ad rei 

 inquisitse naturam propius accedit. Simile etiam quid- 

 tlam et in sevo candelarum madido et in flatulentis 

 ligni \ iridis flammis sa3pe videmus. Maxime autem 

 eminet iste motus in argento vivo, quod corpus maxime 

 crudum, et instar aqua? mineralis est ; cujus vires (si 

 ab igne vexetur, et ab exitu probibeatur) non multo 

 pulveris tormentarii viribus inferiores sunt. Itaque 

 boc exemplo monendi homines sunt et rogandi, no in 

 causarum inquisitione unum aliquod arripiant, et facile 



